Sulšecy (Hodźij)

Sulšecy (tež Hornje Sulšecy;  Sollschwitz) su wjes we wuchodosakskim Budyskim wokrjesu a słušeja wot lěta 1994 k Hodźijskej gmejnje. Leža mjez 164 a 178 metrami nad mórskej hładźinu nad rěku Čornicy a maja  wobydlerjow.; 

 Geografija 
Sulšecy nadeńdu so w Hornjołužiskich honach při woběmaj brjohomaj Čornicy něhdźe štyri kilometry sewjernje Hodźija a dźewjeć kilometrow sewjerozapadnje Budyšina. Wokolne wsy su Haslow na sewjeru, Myšecy a Prěčecy na juhu, Čornecy na zapadźe kaž tež Baćoń na sewjerozapadźe.

W 1970tych lětach zrunana Čornica je so w lěće 2023 před a za Sulšecami zaso renaturěrowała.

 Ležownostne mjena 
Michał Rostok naliči 1887 slědowace serbske ležownostne mjena w Hornich Sulšecach: Ptača hórka, Pola Wićazec wišnički, Wińca, Pola poplow, Hola, Chrósty, Hlinjane jamy, Kamuški, Knjezowa łuka, Dołha łuka, Mikanec łuka, Młynska łuka, Młynske polo, Pola Čornec, Pola Baćonja, Pola Haslowa.Michał Rostok: Ležownostne mjena. W: ČMS 40 (1887), str. 3–50, tu str. 27 (digitalizat).

 Stawizny 
Prěnje historiske naspomnjenje jako sydło wěsteho Martinus de Schulsewicz je z lěta 1359. Ležownostne knjejstwo wukonješe w 16. kaž tež we 18. lětstotku ryćerkubło we wsy samej.

Po statistice Arnošta Muki mějachu Sulšecy we 1880tych lětach cyłkownje 120 wobydlerjow, z nich 116 Serbow (97 %) a jenož štyrjo Němcy.

W lěće 1925 běchu mjez 126 wobydlerjemi 106 ewangelskich a 20 katolskich. Ewangelscy wěriwi přisłušeja Hodźijskej wosadźe.

mini|center|upright=1.6|Powětrowy wobraz Sulšec (2025)

 Žórła 

 Wotkaz 

Kategorija:Sydlišćo w Hornjej Łužicy
Kategorija:Sydlišćo w Budyskim wokrjesu
Kategorija:Sydlišćo při Čornicy
Kategorija:Hodźij
Kategorija:Sydlišćo w serbskim sydlenskim rumje
Kategorija:Prěnje naspomnjenje 1359
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1936